Държавен вестник, бр. 56, 2019 г., стр. 37

БРОЙ  56	
Д Ъ Р Ж А В Е Н  В Е С Т Н И К 	
СТР.  37  
привилегия, имунитет или освобождаване на 
Банката, постановени в Учредителния договор 
на Банката и в другите приложими норми на 
правото. Това включва, наред с другото, иму-
нитета на Банката, нейните активи, приходи, 
нейните операции и сделки по отношение на 
всички данъчни и митнически такси.
12. Изменения на Споразумението. Всяко 
изменение или отказ, или каквото и да е съ-
гласие, дадено по която и да е разпоредба на 
настоящото Споразумение, следва да бъдат в 
писмена форма и в случай на изменение – под­
писани от Страните. Измененията влизат в 
сила от деня и годината, в която Банката е 
получила правно становище от упълномощено 
длъжностно лице на Клиента, че са изпълнени 
всички национални законови изисквания и 
процедури за влизане в сила на Изменението 
на Споразумението.
13. Запазване на права. Никакъв подход, 
както и никакво неизпълнение или забавяне 
от страна на която и да е от Страните при 
упражняване на правомощия, средства за 
защита, право на преценка, авторитет или 
друго право по силата на настоящото Спо-
разумение не трябва да нарушава или да 
се тълкува като отказ или като мълчаливо 
съгласие по отношение на това или което и 
да е друго правомощие, средство за защита, 
право на преценка, авторитет или друго право 
по силата на настоящото Споразумение, или 
по някакъв начин да възпрепятства неговото 
допълнително или бъдещо упражняване.
14. Правоприемници. Забрана за прехвър-
ляне без съгласие. Настоящото Споразумение 
обвързва и е в полза на съответните право­
приемници на страните, при условие че никой 
от тях няма право да възлага настоящото 
Споразумение изцяло или частично без пред-
варителното съгласие на другата страна.
15. Цялостно Споразумение и екземпляри.
(а) Настоящото Споразумение заедно с 
Плана за работа и Анекса представлява ця-
лото Споразумение между страните по него 
и отменя всички предишни споразумения, 
договорености и уговорки, както устни, така 
и писмени, между страните по отношение на 
предмета на Споразумението.
(б) Настоящото Споразумение може да бъде 
подписано в няколко екземпляра, всеки от 
които е оригинал, но всички те представляват 
едно и също Споразумение.
16. Прекратяване на Споразумението. Не-
зависимо от прекратяването или изтичането 
на настоящото Споразумение разпоредбите на 
настоящото Споразумение, отнасящи се до: 
i) задължението за поверителност съгласно 
раздел 5 от настоящия Анекс, ii) задължени-
ята, разписани в раздели 6 „Интелектуалната 
собственост“ и 11 „Привилегии и имунитети“ 
на настоящия Анекс; и (iii) задължението на 
Клиента да заплати възнаграждение на Бан-
ката за предоставените консултантски услуги, 
извършени преди датата на прекратяване или 
изтичане на срока на Споразумението, както и 
възстановяване на всякакви разумни разходи, 
свързани с прекратяването на Споразумени-
ето от страна на Клиента, продължават да 
са в пълна сила, освен в случаите, в които е 
направена констатация на груба небрежност 
или умишлено неправомерно поведение на 
Банката с решение на арбитражен трибунал, 
в резултат на процедура за разрешаване на 
спорове, както е посочено в член 10 от на-
стоящия Анекс.
5486
МИНИСТЕРСТВО 
НА ЗДРАВЕОПАЗВАНЕТО
НАРЕДБА № 6  
от 9 юли 2019 г. 
за реда и условията за провеждане на диаг-
ностика, профилактика и контрол на отделни 
заразни болести на дихателната система
Раздел I
Общи положения
Чл. 1. С тази наредба се определят редът 
и условията за провеждане на диагностика, 
профилактика и контрол на следните заразни 
болести на дихателната система: 
1. варицела;
2. епидемичен паротит;
3. коклюш;
4. менингококова болест, инвазивна (ме-
нингококов менингит и сепсис);
5. морбили;
6. рубеола;
7. скарлатина. 
Чл. 2. (1) Болните от заразна болест по 
чл. 1 се диагностицират в лечебни заведения. 
(2) Лабораторна диагностика на болните 
от заразна болест по чл. 1 се извършва във:
1. медико-диагностична лаборатория – са-
мостоятелна или към друго лечебно заведение;
2. Националния център по заразни и па-
разитни болести (НЦЗПБ);
3. регионалните здравни инспекции (РЗИ).
(3) При изпращане на клинични проби за 
лабораторна диагностика в НЦЗПБ същите 
се придружават със съпроводителен талон 
съгласно приложението.
Чл. 3. Лабораторни изследвания на болни 
от заразна болест по чл. 1 или на контактните 
им лица се извършват след изразено инфор-
мирано съгласие по реда на чл. 87, 88 и сл. 
от Закона за здравето.
Чл. 4. Болните от заразна болест по чл. 1, 
диагностицирани в лечебно заведение за бол-
нична помощ, но извън структурно звено по 
инфекциозни болести, се изолират, в случай 
че има условия за това, или се преместват в 
структурно звено по инфекциозни болести.